ಭಾರತ್ ಫೋರ್ಜ್, ಮಹೀಂದ್ರಾ ಕಂಪನಿಗಳಿಗೆ ಯುದ್ಧ ಸಾಮಗ್ರಿ ಉತ್ಪಾದನೆ ಹೆಚ್ಚಳಕ್ಕೆ ಕೇಂದ್ರ ಸೂಚನೆ

ನವದೆಹಲಿ: ರಕ್ಷಣಾ ಉಪಕರಣಗಳ ಉತ್ಪಾದನೆಯಲ್ಲಿ ತೊಡಗಿರುವ ಭಾರತ್ ಫೋರ್ಜ್(Bharat Forge), ಮಹೀಂದ್ರಾ(Mahindra) ಸೇರಿ ಹಲವು ಖಾಸಗಿ ಕಂಪನಿಗಳಲ್ಲಿ ಯುದ್ಧ ಸಾಮಗ್ರಿಗಳ(War Equipments) ಉತ್ಪಾದನೆಯನ್ನು ಹೆಚ್ಚಿಸುವಂತೆ ಕೇಂದ್ರ ಸರ್ಕಾರ ಸೂಚನೆ ನೀಡಿದೆ ಎಂದು ಮೂಲಗಳು ತಿಳಿಸಿವೆ.

ಆ್ಯಂಟಿ ಡ್ರೋನ್ ಮತ್ತು ಮದ್ದುಗುಂಡುಗಳು ಸೇರಿದಂತೆ ಯುದ್ಧ ಸಾಮಗ್ರಿಗಳನ್ನು ಈಗಿನ ಉತ್ಪಾದನಾ ಪ್ರಮಾಣಕ್ಕಿಂತ ಹೆಚ್ಚಿಸಬೇಕೆಂದು ಖಾಸಗಿ ಯುದ್ಧ ಸಾಮಗ್ರಿ ಉತ್ಪಾದನಾ ಕಂಪನಿಗಳಿಗೆ ಸರ್ಕಾರ ಸೂಚನೆ ನೀಡಿದೆ. ಇದನ್ನೂ ಓದಿ: ಭಾರತ-ಪಾಕಿಸ್ತಾನದಿಂದ ತಕ್ಷಣದ ಕದನ ವಿರಾಮಕ್ಕೆ ಒಪ್ಪಿಗೆ: ಟ್ರಂಪ್‌ ಘೋಷಣೆ

ಅಲ್ಲದೇ ಯುದ್ಧ ಸಾಮಗ್ರಿಗಳನ್ನು ಉತ್ಪಾದಿಸುವ ಖಾಸಗಿ ಕಂಪನಿಯ ಮುಖ್ಯಸ್ಥರನ್ನು ಶೀಘ್ರದಲ್ಲೇ ಮುಂದಿನ ಸಭೆಗೆ ಕರೆಯುವ ಸಾಧ್ಯತೆಯಿದೆ ಎಂದು ಉದ್ಯಮದ ಮೂಲಗಳು ತಿಳಿಸಿವೆ. ಇದನ್ನೂ ಓದಿ: ಪಾಕ್‌ಗೆ ಬೆಂಬಲ ನೀಡಿದ ಟರ್ಕಿ, ಅಜೆರ್ಬೈಜಾನ್‌ಗೆ ಭಾರತ ಪೆಟ್ಟು – 2 ದೇಶಗಳಿಗೆ ಟೂರ್‌ ಪ್ಯಾಕೇಜ್‌ ಸ್ಥಗಿತ

ಭಾರತ್ ಫೋರ್ಜ್ ಪುಣೆ ಬಳಿಯ ಜೆಜೂರಿಯಲ್ಲಿ ದೊಡ್ಡ ರಕ್ಷಣಾ ಉತ್ಪಾದನಾ ಸೌಲಭ್ಯವನ್ನು ಹೊಂದಿದ್ದು, ಬಂದೂಕುಗಳು, ವಾಹನಗಳು, ಸಣ್ಣ ಮತ್ತು ಮಧ್ಯಮ ಶಸ್ತ್ರಾಸ್ತ್ರಗಳನ್ನು ತಯಾರು ಮಾಡುತ್ತದೆ. ಈ ವರ್ಷದ ಆರಂಭದಲ್ಲಿ, ಕಂಪನಿಯು ರಕ್ಷಣಾ ಸಚಿವಾಲಯದೊಂದಿಗೆ ದೇಶೀಯವಾಗಿ ಅಭಿವೃದ್ಧಿಪಡಿಸಿದ 184 ಅಡ್ವಾನ್ಸ್ಡ್‌ ಟೋವ್ಡ್ ಆರ್ಟಿಲರಿ ಗನ್ ಸಿಸ್ಟಮ್ಸ್ (ATAJS) ಪೂರೈಸುವ ಮಹತ್ವದ ಒಪ್ಪಂದಕ್ಕೆ ಸಹಿ ಹಾಕಿತ್ತು. 155/52 ಎಂಎಂ ಕ್ಯಾಲಿಬರ್ ಎಟಿಎಜಿಎಸ್ ಅನ್ನು ರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆಯೊಂದಿಗೆ ಜಂಟಿಯಾಗಿ ಅಭಿವೃದ್ಧಿಪಡಿಸಲಾಗಿದೆ.

ಈ 184 ಎಟಿಎಜಿಎಸ್ 48 ಕಿ.ಮೀ ವರೆಗೆ ಸ್ಫೋಟಕಗಳನ್ನು ಹಾರಿಸುತ್ತದೆ. ಸಾಮಾನ್ಯ ಹೈಡ್ರಾಲಿಕ್ ಡ್ರೈವ್‌ಗಳಿಗೆ ಹೋಲಿಸಿದರೆ ನಿರ್ವಹಣೆ ಮುಕ್ತವಾಗಿಸುವ ಎಲ್ಲಾ ವಿದ್ಯುತ್ ಡ್ರೈವ್‌ಗಳಲ್ಲಿ ಕಾರ್ಯನಿರ್ವಹಿಸುತ್ತದೆ. ಟೋವ್ಡ್ ಗನ್‌ಗಳು 8 ಕಿ.ಮೀ ವೇಗದಲ್ಲಿ ಕಾರ್ಯನಿರ್ವಹಿಸಿದರೆ, ಈ 184 ಎಟಿಎಜಿಎಸ್ 18 ಕಿ.ಮೀ ವೇಗದಲ್ಲಿ ಕೆಲಸ ಮಾಡುತ್ತದೆ. ವಿಶೇಷ ಮಾರ್ಪಾಡುಗಳ ಅಗತ್ಯವಿಲ್ಲದೆಯೇ ಎಟಿಎಜಿಎಸ್‌ನಿಂದ ಅಸ್ತಿತ್ವದಲ್ಲಿರುವ ಮದ್ದುಗುಂಡುಗಳನ್ನು ಯಶಸ್ವಿಯಾಗಿ ಹಾರಿಸಬಹುದಾಗಿದೆ. ಇದನ್ನೂ ಓದಿ: ದಾಳಿ ವೇಳೆ ಕುತಂತ್ರ ಮಾಡಿದ್ರೂ ಭಾರತದ ಉತ್ತರಕ್ಕೆ ಪಾಕ್‌ ತತ್ತರ!

ಮಹೀಂದ್ರಾ ಕೂಡ ಸಣ್ಣ ಶಸ್ತ್ರಾಸ್ತ್ರಗಳು ಮತ್ತು ಕೆಲವು ಮದ್ದುಗುಂಡುಗಳನ್ನು ಉತ್ಪಾದಿಸಲು ಸರ್ಕಾರದಿಂದ ಪರವಾನಿಗೆ ಪಡೆದಿತ್ತು. ಜೊತೆಗೆ ಭಾರತೀಯ ಸೇನೆಗೆ ಶಸ್ತ್ರಸಜ್ಜಿತ ವಾಹನಗಳು ಮತ್ತು ಶಸ್ತ್ರಸಜ್ಜಿತವಲ್ಲದ ಚಲನಶೀಲತೆ ಪರಿಹಾರಗಳನ್ನು ತಯಾರಿಸುವಲ್ಲಿ ಅದರ ಪರಿಣತಿಯನ್ನು ಪಡೆದುಕೊಂಡಿತ್ತು. ಯುದ್ಧಕ್ಕಾಗಿ ವಿನ್ಯಾಸಗೊಳಿಸಲಾದ ಮಿಲಿಟರಿ ವಾಹನವಾದ ಮಾರ್ಕ್ಸ್‌ಮನ್‌ ಮತ್ತು ಶಸ್ತ್ರಸಜ್ಜಿತ ಮಿಲಿಟರಿ ಉಪಯುಕ್ತ ವಾಹನವಾದ ರಕ್ಷಕ್ ಅನ್ನು ಸಹ ಕಂಪನಿಯು ಉತ್ಪಾದಿಸುತ್ತದೆ. ಇದನ್ನೂ ಓದಿ: ಪಾಕ್ ಅಪ್ರಚೋದಿತ ಗುಂಡಿನ ದಾಳಿಗೆ ಬಾಗೇಪಲ್ಲಿ ಗಡಿಯ ಯೋಧ ಹುತಾತ್ಮ- ಕಂಬನಿ ಮಿಡಿದ ಕರುನಾಡು

ಭಾರತ್ ಫೋರ್ಜ್, ಮಹೀಂದ್ರಾ ಮತ್ತು ಟಾಟಾ ಗ್ರೂಪ್‌ನಂತಹ ಕಂಪನಿಗಳು ಸೇರಿದಂತೆ ಖಾಸಗಿ ವಲಯವು ಎಫ್‌ವೈ24 ರಕ್ಷಣಾ ಉತ್ಪಾದನೆಗೆ 21% ರಷ್ಟು ಕೊಡುಗೆ ನೀಡಿದೆ.